**La Ritournelle** (kansainvälisesti *Paris Follies*) on vuonna 2014 ensi-iltansa saanut Marc Fitoussin ohjaama ranskalainen komediaelokuva, jonka pääosia näyttelevät Isabelle Huppert ja Jean-Pierre Darroussin. Marc Fitoussi käsikirjoitti elokuvan Sylvie Dauvillierin kanssa, ja elokuvan tuottajana oli Caroline Bonmarchand.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Brigitte ja Xavier Lecanu (Isabelle Huppert ja Jean-Pierre Darroussin) ovat keski-ikäisiä karjankasvattajia, jotka työskentelevät ja asuvat Pohjois-Ranskan maaseudulla. Lasten muutettua pois kotoa Brigitten ja Xavierin elämästä on tullut hiljainen ja mielenkiinnoton. Kun eräänä iltana Brigitte on naapurinsa juhlissa, hän tapaa häntä paljon nuoremman Stan-nimisen (Pio Marmaï) komean ja nokkelan pariisilaismiehen. Myöhemmin Brigitte kertoo käyvänsä ihotautilääkärin vastaanotolla, mutta todellisuudessa hän meneekin Pariisiin tapaamaan Stania. Asiat eivät mene kuitenkaan Brigitten suunnitelmien mukaan…

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Brigitte Lecanu
  |
|  Jean-Pierre Darroussin  | … |  Xavier Lecanu
  |
|  Michael Nyqvist  | … |  Jesper
  |
|  Pio Marmaï  | … |  Stan
  |
|  Jean-Charles Clichet  | … |  Régis
  |
|  Clément Métayer  | … |  Grégoire Lecanu
  |
|  Marina Foïs  | … |  Christiane
  |
|  Audrey Dana  | … |  Laurette
  |
|  Anaïs Demoustier  | … |  Marion
  |
|  Lakshanta Abenayake  | … |  Apu
  |
|  Benoît Giros  | … |  Fred
  |
|  Pierre Diot  | … |  Bruno Massoulier
  |
|  Irène Ismaïloff  | … |  Stéphanie Massoulier
  |
|  Pauline Brunner  | … |  Virginie
  |
|  Arthur Mazet  | … |  Benjamin
  |
|  Hugo Fernandes  | … |  Quentin
  |

Tuotanto
--------

*La Ritournelle* kuvattiin työnimellä *Folies Bergère* Pariisissa ja Seine-Maritimen departementin kunnissa helmi-huhtikuussa 2013. Seine-Maritimessa elokuvan kuvauspaikkoina olivat Yvetotin, Veules-les-Rosesin, Thérouldevillen ja Saint-Valery-en-Caux’n kunnat. Elokuvan viimeinen kohtaus kuvattiin Kuolleellamerellä Israelissa. *La Ritournellen* budjettina oli 4,2 miljoonaa euroa ja tuotantoyhtiönä Avenue B Productions. Elokuvan tuottamiseen osallistuivat myös Vito Films, SND Films, France 2 Cinéma ja Les Films de la Suane. Elokuvan virallinen traileri julkaistiin 7. toukokuuta 2014.

Julkaisu ja vastaanotto
-----------------------

*La Ritournelle* sai ensi-iltansa Ranskassa 11. kesäkuuta 2014 ja oli SND Filmsin teatterilevittämä. Elokuva keräsi Ranskassa teatterikierroksensa aikana 334 872 katsojaa ja tuotti lähes kahden miljoonan dollarin lipputulot. Elokuva on saanut ranskalaisilta elokuvakriitikoilta lähinnä myönteisen vastaanoton. Rotten Tomatoes -sivuston mukaan 100% kriitikoista on antanut elokuvalle positiivisen arvosanan 7,2/10 keskiarvolla. Keräys perustuu 11 arviointiin. 104 käyttäjästä 61% on antanut elokuvalle positiivisen arvosanan 3,5/5 keskiarvolla.

*La Ritournelle* julkaistiin Ranskassa DVD:lle 15. lokakuuta 2014.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Moskovan elokuvajuhlien Kultainen Pyhä Yrjö | Paras elokuva | Marc Fitoussi | Ehdokkuus |
|

Lähteet
-------

1. 1 2 3 4 5 6 7 8 9 10 11  LA RITOURNELLE *allocine.fr*. Allocine.fr. Viitattu 6.2.2017. (ranskaksi)
2. 1 2 3 4  La Ritournelle *unifrance.org*. Unifrance.org. Viitattu 6.2.2017. (ranskaksi)
3. 1 2 3  La ritournelle (2014) *imdb.com*. IMDb.com. Viitattu 6.2.2017. (englanniksi)
4. 1 2  JP's Box-Office: LA RITOURNELLE *jpbox-office.com*. Jpboxoffice.com. Viitattu 6.2.2017. (englanniksi)
5. 1 2 3  FOLIES BERGÈRE (2014) *rottentomatoes.com*. Rottentomatoes.com. Viitattu 6.2.2017. (englanniksi)

Aiheesta muualla
----------------

* *La Ritournelle* Internet Movie Databasessa. (englanniksi)
* *La Ritournelle* AllMoviessa. (englanniksi)
* *La Ritournelle* AlloCinéssä (ranskaksi)